Samsung lancerer Galaxy S23-serien

Hvert år ved denne tid holder Samsung et lanceringsevent for deres kommende topmodeller – og det sker også i år. Ligesom de tidligere år er det dog meget begrænset hvor meget det er lykkedes for den koreanske producent at holde hemmeligt – vi har faktisk endda skrevet om mange af rygterne om den nye Galaxy S23 serie.

200 megapixel

Den nye Samsung S23 Ultralyd udmærker sig i særdeleshed ved at have en ekstremt høj opløsning på kameraet – hele 200 megapixel. Telefonen har også fået en ny AI der ifølge Samsung kan mindske støj i billeder, og nattebilleder skulle også have fået endnu et nøk op i kvalitet med “nightopgraphy”. Det primære kamera har også fået Expert RAW funktionalitet, som laver billeder i ukomprimeret kvalitet. På fronten har selfiekameraet får hurtigere autofokus og “Super HDR”.

Ny processor

Som det er tilfældet hvert år, så har den nye serie af S telefoner også fået ny processor. Denne gang er der dog en markant forskel fra, hvordan det har været de tidligere år, da Samsung i år har brugt Qualcomms Snapdragon på alle telefoner – også dem, vi får her til Europa. Det er Snapdragon 8 Gen 2 der er i Galaxy S serien – det er den nyeste og hurtigste processor du kan få i en Android telefon. GPU’en skulle ifølge Samsung være hele 41 procent hurtigere end S22 serien, så også på grafikken er der altså sket noget.

Batteriet i Ultra er på 5000mAh, hvilket burde kunne få dig igennem en hel dag – eller to. Der er også nyeste udgave af Gorilla Glass, Victus 2, så telefonen er så holdbar som det er muligt at lave en telefon lige nu.

Pris og tilgængelighed

Galaxy S23-serien kommer I fire farver: Phantom Black, Cream, Green & Lavender. Galaxy S23 Ultra vil være tilgængelig til en vejledende pris fra 10.999 DKK.

Galaxy S23+ vil være tilgængelig til en vejledende pris fra 9.499 DKK, og Galaxy S23 vil være tilgængelig til en vejledende pris fra 7.499 DKK.

Salgsstart er 1. februar, 2023, hvor Galaxy S23 Ultra, Galaxy S23+ og Galaxy S23 vil være tilgængelige hos udvalgte forhandlere i Danmark og på Samsung.com. Fra og med 1. februar 2023 har brugere også mulighed for at tage del i S23-familiens introtilbud ”Dobbelt op på lagerplads”, som betyder dobbelt op på lagerplads uden ekstra omkostninger.

Samsung lancerer Galaxy S23-serien