Kameratest: Pixel 8 Pro sætter konkurrenterne til vægs i blindtest

Techsitet Phonearena.com satte i sidste uge gang i en blindtest blandt dets læsere. Vinderen af det bedste kamera blandt flagskibene fra Google, Samsung og Apple skulle findes. Nu er resultatet så talt op og med overlegne resultater er det Pixel 8 Pro, der render med sejren.

Testen er ikke en teknisk dyst, men en ren og skær smag-og-behag-øvelse. Brugeren har på baggrund af 14 motiver skulle tage stilling til, hvilken af de tre telefoner, som de mener havde det bedste billede for hvert motiv.

Resultaterne blev som følger, på baggrund af af brugernes stemmer.

| 1. plads | 2. plads | 3. plads
Pixel 8 Pro | 12 | 2 | 0
iPhone 15 Pro Max | 2 | 6 | 6
Galaxy S23 Ultra | 0 | 6 | 8

Hele 12 ud af 14 gange bedømte brugerne altså Google nye topmodel til at have taget det bedste billede. Det er ganske bemærkelsesværdigt, da både iPhone 15 Pro (Max) og Galaxy S23 Ultra ellers er bredt anerkendt for deres kamerasystemer.

Du kan se resultatet af testen hos Phonearena og selv bedømme. Man kan kritisere motiverne for at være noget ensartede – der er eksempelvis ingen fotos i svag belysning med i testen, ligesom zoom-aspektet ikke spiller ind.

Vi har haft alle tre telefoner på testbænken hos iNPUT. De anmeldelser finder du nedenfor.

Google Pixel 8 Pro

Samsung Galaxy S23 Ultra

Apple iPhone 15 Pro Max

Kameratest: Pixel 8 Pro sætter konkurrenterne til vægs i blindtest